Document ID: /roh_data/filtered/fineweb-2-filterrobots_roh.jsonl.gz/16882

Tar in accident datiers da Ramosch vegn in motociclist blessà grevamain.
L'um tudestg da 66 onns charrava venderdi suentermezdi da Ramosch en direcziun Martina. En ina storta sanestra haja el pers la controlla sur da sia moto e saja collidà fermamain cun la saiv directiva. Quai scriva la Polizia chantunala. Fin ch'il team da l'abulanza è vegnì al lieu è l'um vegnì tgirà da terzas persuns. Cun grevas blessuras ha la Rega transportà l'um en l'ospital chantunal a Cuira.
La Polizia chantunala dal Grischun vegn a sclerir ils detagls davart l'accident.
RR novitads 12:00